**ДОКУМЕНТАЦИЈА ПОТРЕБНА ЗА ПУШТАЊЕ СРЕДСТАВА У ТЕЧАЈ**

1. **За извођење грађевинско занатских радова на адаптацији:**

Решење или доказ да је поднет  захтев за издавање решењанадлежног органа којим се дозвољава извођење радова на адаптацији или решење да за извођење радова није потребна дозвола. Уколико није достављено уз захтев за кредит, решење надлежног органа којим се дозвољава извођење радова на адаптацији мора бити достављено пре закључења Уговора о кредиту.

- Понуда/профактура/ или уговор са извођачем радова са спецификацијом радова и са датумом до када иста важе

***Уколико је вредност уговорених радова на текућем одржавању и адаптацији, који су предмет финансирања по овом програму, већа од износа одобреног кредита, корисник кредита је у обавези да пре пуштања средстава достави доказ да је на рачун извођача радова уплатио износ разлике у цени.***

1. **За куповину машина/опреме/рачунарске опреме/алата/возила:**

* Понуде/профактуре, на којима мора бити назначен тачан назив машине/опреме/рачунарске опреме/алата/возила, намена, марка, тип, година производње, начин плаћања, начин транспорта, рок важења понуде/профактуре (средства кредита не могу бити пуштена на основу понуде/профактуре чији је рок важења истекао), рок испоруке мaшина/опреме/рачунарске опреме/алата/возила, податак о томе ко ће извршити инсталацију опреме и обуку за рад на истој. Профактура мора да садржи назив купца, као и добављача и њихову адресу, матични број, ПИБ, бр.текућег рачуна. За куповину увозне машине/опреме/рачунарске опреме/алата/возила је потребан и оверен превод понуде/профактуре и означена валута у којој се врши плаћање. Након увоза машине/опреме/рачунарске опреме/алата/возила доставити: ЈЦИ, фактуру, царински рачун и доказ о плаћању осталих трошкова,
* Купопродајни уговор/понуде/профактуре, уколико се средствима кредита купује половна машина/опрема/алат/возило, у коме мора бити назначен тачан назив машине/опреме/алата/возила, намена, марка, тип, година производње, начин и рок плаћања и рок испоруке опреме/возила.

1. ***За куповину софтверске лиценце:***

* Оригинал понуде/профактуре, издате од добављача који је овлашћени дистрибутер или власник лиценце за софтвер која је предмет финансирања, на којој мора бити назначен тачан назив софтверске лиценце, намена, рок коришћења лиценце, начин плаћања, рок важења понуде/профактуре и рок испоруке. Профактура мора да садржи назив добављача, адресу, матични број, ПИБ, бр. текућег рачуна;

1. **За куповину пословног/производног простора:**

-доказ о власништву (праву својине) на непокретностима, не старије од 30 дана

-предуговор/уговор о купопродаји непокретности (оверен примерак од стране јавног бележника мора се доставити најкасније до потписивања Уговора о кредиту)

Уколико је цена машине/опреме/рачунарске опреме/софтверске лиценце/алата/возила, које се финансира средствима одобреним по овом програму, већа од износа одобреног кредита, корисник је у обавези да пре пуштања средства достави доказ да је на рачун испоручиоца (продавца) машине/опреме/рачунарске опреме/софтверске лиценце/алата/возила уплатио износ разлике у цени.

Опште одредбе:

* За свако пуштање средстава је потребно доставити захтев за пуштање средстава и спецификацију улагања;
* Средства ће се уплаћивати пропорционално, по свакој профактури/уговору у складу са наводима достављене профактуре/уговора и одобреним средствима кредита / сопственим средствима;
* Средства кредита ће бити уплаћена испоручиоцу/понуђачу/продавцу на основу уговора о асигнацији или на рачун корисника кредита.

Уколико је вредност на профактури/уговору/ изражена у страној валути, средства се преносе у динарској противвредносдти по средњем курсу НБС на дан пуштања средстава.

***НАПОМЕНА:***

Замена добављача је могућа само услед више силе, (клијент мора доставити писмено обавештење од добављача да није у могућности да испоручи опрему) у току обраде захтева , а најкасније пре пуштања средстава , само за опрему која има исту намену наведену у профактури и пословном плану. Изузетно, у току обраде захтева а најкасније пре пуштања средстава, клијенту се може одобрити промена намене опреме/возила које је у функцији делатности, уз адекватно образложење, о коме одлучује Комисија

Уколико се за правдање утрошка средстава доставе рачуни/ситуације од других добављача/извођача радова, исти се не могу прихватити за правдање и сматраће се се да одобрена средства нису оправдана.

Одобрена кредитна средства за адаптацију пословног или производног простора, као и набавку машине/опреме/рачунарске опреме/софтверске лиценце/алата/ возила могу се уплатити на основу Уговора о асигнацији, директно на рачун извођача радова / испоручиоца машине/опреме/рачунарске опреме/софтверске лиценце/алата/ возила, или на рачун подносиоца захтева.

У случају да се утврди да Корисник средстава мањи део односно до 20% одобрених средстава није наменски оправдао, Фонд за развој му шаље обавештење да, у року од десет дана од датума обавештења, достави документацију за правдање тих средстава или иста врати. Уколико то не учини, средства се проглашавају доспелим у целости и Корисник средстава има обавезу враћања целокупног износа кредитних средстава, увећана за законску затезну камату од датума проглашења обавеза доспелим.